На основу члана 37. став 1. тачка 24) Статута Града Ниша ("Службени лист Града Ниша", број 88/08 , 143/16 и 18/2019),

 Скупштина Града Ниша на седници одржаној \_\_\_\_\_\_\_\_\_\_\_ 2025. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Установе Нишки културни центар за 2024. годину, број 521 од 15.04.2025. године, који је Одлуком бр. 523 од 15.04.2025. године, усвојио Управни одбор Установе.

II Решење доставити: Установи Нишки културни центар, Градској управи за социјалну и породичну заштиту, образовање, културу и спорт и Градскoj управи за финансије и локалне јавне приходе.

Број:

У Нишу,

**СКУПШТИНА ГРАДА НИША**

Председник

 Проф. др Игор Новаковић

 **Образложење**

Члан 37. став 1. тачка 24) Статута Града Ниша прописује да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Установе Нишки културни центар, на седници одржаној 15.04.2025. године, донео је Одлуку бр. 523, којом је усвојио Извештај о раду и пословању Установе Нишки културни центар за 2024. годину, број 521 од 15.04.2025. године, и доставио га Градској управи за социјалну и породичну заштиту, образовање, културу и спорт на даље поступање.

 Установа Нишки културни центар је током 2024. године, самостално или у сарадњи с другим културним установама или удружењима грађана, овдашњој јавности представио неке од најреспектабилнијих српских стваралаца и делатника у области културе, Своје редовне, концепцијски и садржајно разноврсне програмске активности (пројекције филмова, презентације књига, књижевне вечери и разговори о књижевним темамам, ликовне, графичке, вајарске, фотографске и стрипске изложбе, изложбе у домену примењених уметности и дизајна, концерти класичне и популарне музике, позоришне представе, разноврсни научнопопуларни, трибински, дечји и аматерски програми, фолклорни наступи) НКЦ је осмислио, организовао и реализовао на различитим местима у граду (факултети, школе, градски платои и тргови, летње позорнице, сале и простори других градских установа културе), а не само у просторијама Установе, све то с намером да своје програме на што активнији начин приближи што већем броју Нишлија, а нарочито младима.

Са великим успехом Установа Нишки културни центар је током 2024. године била организатор и реализатор традиционалних јавних градских манифестација: Градска слава, 22. Нисомнија, 29. Интернационалне хорске свечаности, 59. Фестивал глумачких остварења играног филма Филмски сусрети, 33. Међународна књижевна колонија у Сићеву (у оквиру ње и књижевна награда „Рамонда сербика”), 49. Нишке музичке свечаности Нимус) и доделе званичних градских књижевних награда (књижевна награда „Бранко Миљковић”, књижевна награда „Стеван Сремац”, књижевна награда града Ниша за књижевност за децу и младе „Малени цвет”, књижевна награда „Славиша Николин Живковић”, за које су поднесени посебни извештаји у складу с надлежностима њихових програмских савета и организационих одбора.

Такође, НКЦ је успешно реализовао и низ других манифестација: 59. Нишки сајам књига и графике, Конвенција фантастике „Змајкон”, Дани жалфије, Међународни фестивал стрипа „Нифест”, Дечија уметничка колонија „Грачаница”, Међународна колонија филмске критике, Дочек нове године на централном градском тргу.

Издавачки акценат је и 2024. године био на оним издањима по којима је Установа Нишки културни центар протеклих година препознатљив не само у домаћим него и у регионалним оквирима. Реч је, најпре, о новим бројевима репрезентативног часописа Градина, а појавило се у току 2024. године и неколико публицистичких, стрипских и белетристичких књига угледних ауторских имена (роман НГДЛ Маринка Арсића Ивкова овенчан је Ниновом наградом за најбољи роман године).

Имајући у виду побројане програмске активности и њихову разноврсност, Нишки културни центар је у 2024. години, сходно сврси свога постојања и у јавном интересу, постигао више него запажене резултате и у квантитативном и у квалитативном смислу.

 Имајући у виду да је Извештај о раду и пословању Установе Нишки културни центар за 2024. годину сачињен у складу са законом и прописима Града, као и циљевима садржаним у оснивачком акту, Градскa управa за социјалну и породичну заштиту, образовање, културу и спорт израдила је нацрт Решења као у диспозитиву.